Aîas n yemnuda i d-ibeggnen deg tezrawin nsen belli tira n Belεid d tamaynut ur telli ara deg tsekla taqbaylit timawit. Amaynut-agi maççi kan d tira n yevrisen n tsekla timawit (ttwannan s yimi, uγalen ttwarun) maca amek i ttwarun i deg yella umaynut. Belεid yesnulfa-d deg tira, yura tullisin, yura ungal s teqbaylit, maca deg tallit-nni ur asen-yettunefkk ara i yevrisen-is yisem-agi n ungal d tullist. Almi d iseggasen-agi n 2000 d asawen i d-mmlant tezrawin yettwaxedmen γef yevrisen n Belεid, belli Belεid At Σli yura ungal, yura tullisin.